বগুড়া সংবাদ ডট কম (শিবগঞ্জ প্রতিনিধি রশিদুর রহমান রানা) : বগুড়া শিবগঞ্জ উপজেলার মোকামতলা ইউনিয়নের হরিপুর চলনাকাঁথী ফাজিল ডিগ্রী মাদ্রাসায় একাডেমিক ভবন প্রদান করায় এলাকাবাসী ও মাদ্রসার পক্ষ থেকে স্থানীয় এমপি শরিফুল ইসলাম জিন্নাহ্কে সম্মাননা স্মারক ও ফুলেল শুভেচ্ছা প্রদান করা হয়। এ উপলক্ষে আয়োজিত অনুষ্ঠানে প্রধান অতিথি শরিফুল ইসলাম জিন্নাহ্ এমপি বলেন, আমি সুষম উন্নয়নে বিশ্বাসী বিগত ১৫ বছরে যা উন্নয়ন হয়নাই আমি আমার সময়ে তার চেয়ে অনেক বেশি উন্নয়ন করেছি। আমি আপনাদের দোয়া সমর্থনে আগামীতে আপনাদের পাশে দাড়াতে চাই। হরিপুর চলনাকাঁথী ফাজিল ডিগ্রী মাদ্রাসার অধ্যক্ষ মাওঃ এনামুল হকের সভাপতিত্বে আয়োজিত অনুষ্ঠানে বিশেষ অতিথির বক্তব্য রাখেন হরিপুর চলনাকাঁথী মাদ্রাসার নব-নির্বাচিত সভাপতি উপজেলা যুব সংহতির আহ্বায়ক হুসাইন শরীফ সঞ্চয়। এসময় আরো উপস্থিত ছিলেন অত্র মাদ্রসার উপাধ্যক্ষ মাওঃ আলী আজম, সহকারী অধ্যাপক জাকির হোসেন, প্রভাষক আখতার হোসেন, উমামা আক্তার, খালেদা খাতুন, জোবাইদা খাতুন, গাজীউল হক, গভর্নিং বডির সদস্য আব্দুল আলিম, মাজেদুর, পুটু, শিক্ষকদের মধ্যে উপস্থিত ছিলেন ছেফাতুল্লাহ, খাইরুল ইসলাম, সাইদুল বারী, সাইফুল ইসলাম, রবিউল ইসলাম, এবতেদ্বায়ী প্রধান আব্দুল আলিম, সাজু সহ সকল শিক্ষক-কর্মচারীবৃন্দ। এলাকাবাসীর পক্ষে উপস্থিত ছিলেন আলহাজ্ব আবুল কালাম আকন্দ, সোলাইমান হাজী, মোজাহার হাজী, আব্দুল কুদ্দুস, উজ্জল প্রমূখ।